Бахшиш бунни машина\nАвтор: Андриана Абдуллаева · 27.04.2021\nДагъусттаннал виваллил иширттал министр, полициялул ге­нерал-лейтенант Аьвдурашид МахIаммадовлул сипталий, «Забота» тIисса оьрчIал интернатраву хъуннасса субботник дунни.\nСубботникрай гьуртту хьунни цува министр, мунал хъиривчутал ва министерствалул зузалт.\nКIюрххила полициялул зузалт зузийни лаххайсса янналуву интернатрал лагма-ялттусса кIанттурду лазилакьи буллай байбивхьунни. ДартIунни ччюрк, марцI дунни аьрщи кьавкьсса мурхьирдацIа ва къатIрацIа, бакьин бунни газон. Интернатрал хъунмур корпусрал чIарах бувгьунни мурхьру.\nСубботник къуртал хьуну махъ Аьвдурашид МахIаммадовлул ккаккан бунни интернатрал зузалтран ва оьрчIан республикалул БакIчи Сергей Меликовлул буллусса цIусса микроавтобус «ГАЗель NЕХТ». Цала чулуха министрнал дуллунни интернатрал директор Ума Качалова­хьхьун куклу машиналул кIулли ва номерду. Ума Качаловал барчаллагь увкунни министерствалул каялувчитурахь ва зузалтрахь цахара дуллалисса аякьалухлу ва хъинну цанна аьркинсса бахшишрахлу.\nМюхчаншиву дуруччаврил цIаний\nСледующая публикация В Кизилюртовской школе прошло мероприятие: «Чернобыл ь — 35 лет трагедии»